## El Consell amplia la inversió per a reparar la depuradora de Quart-Benàger afectada per les inundacions fins als 14,8 milions d’euros

*** S’establix un increment d’1.057.124,04 euros, dels quals 978.818,56 corresponen a execució de les obres i 78.305,48 a la prestació del servici de direcció**

El Ple del Consell ha ampliat el pressupost per a les actuacions de reparació de la depuradora de Quart-Benàger amb un milió d’euros, per la qual cosa la inversió total en la recuperació d’esta depuradora arriba als 14,8 milions d’euros.

En concret s’amplia la inversió en 1.057.124,04 euros, dels quals 978.818.56 corresponen a execució de les obres i 78.305,48 a la prestació del servici de direcció.

Quart-Benàger va ser la planta que més danys va patir durant les inundacions del passat any, que deixaren la instal·lació totalment negada i fora de servici, la qual cosa va implicar un pressupost inicial destinat a la seua recuperació de 13,8 milions d’euros.

Donades les condicions d’inaccessibilitat d’alguns trams de col·lectors i instal·lacions afectades, a data de la declaració d’emergència, no es va poder determinar totalment l’abast dels danys produïts, i per tant es preveia que, a mesura que es desenrotllaren les actuacions proposades, pogueren sorgir noves necessitats no previstes inicialment.

A pesar que hi ha hagut un estalvi de costos en diferents partides pressupostades, este estalvi no és suficient per a cobrir l’augment del gasto per a atendre les noves necessitats.

Fecha: 26/11/2025